อยากทราบว่า หลังจากฉีดยาคุมกำเนิดแล้วทำไมถึง มีเลือด ออกมานิดหน่อยค่ะ แล้วถ้าเรามีเพศสัมพันธ์ จะเกิดการตั้งครรภ์มั้ยคะ #อยากทรายจริงๆ #ฉีดแบบ3เดือน #เพิ่งผ่าคลอดน้องมาได้จะ5เดือนแล้วค่ะ
สวัสดีค่ะ ผลข้างเคียงของยาฉีดคุมกำเนิดนั้น มักทำให้เกิดเลือดออกกะปริดกะปรอย หรือมีเลือดออกติดต่อกันนาน แต่เมื่อฉีดต่อเนื่องไปซักระยะ ประจำเดือนมักจะขาดหายไป ดังนั้น การมีเลือดออกมาปริมาณเล็กน้อยหลังจากฉีดยาคุมกำเนิด จึงน่าจะเกิดจากผลข้างเคียงของยา ซึ่งก็ไม่ได้อันตรายอะไรสำหรับประสิทธิภาพของยาฉีดในการป้องกันการตั้งครรภ์นั้น ถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% เท่านั้น ดังนั้น หากได้ไปฉีดตามกำหนดนัดอย่างต่อเนื่อง โอกาสที่จะตั้งครรภ์จึงถือว่าน้อยมากค่ะ